stanford-oval/wikipedia huggingface dataset:
อ่าวอะนาดีร์

| อ่าวอะนาดีร์ |
| --- | --- |
Анадырский залив
แผนที่ของ NOAA โดยมีแหลมนาวาริน (Cape Navarin) ทางซ้ายกลางของแผนที่
ที่ตั้ง: รัสเซียตะวันออกไกล
พิกัด: 64°00′N 178°00′W﻿ / ﻿64.000°N 178.000°W﻿ / 64.000; -178.000
ต้นแม่น้ำ: แม่น้ำอะนาดืยร์ Velikaya Kanchalan Tumanskaya
เปิดสู่มหาสมุทร/ทะเล: ทะเลเบริง
ประเทศในลุ่มน้ำ: รัสเซีย

ช่วงกว้างที่สุด: 402 กิโลเมตร (250 ไมล์)
ความลึกโดยเฉลี่ย: 105 เมตร (344 ฟุต)
เมือง: อะนาดีร์
อ่าวอะนาดีร์ (รัสเซีย: Анадырский залив) เป็นอ่าวขนาดใหญ่บนทะเลเบริงที่ตั้งอยู่ทางทางทิศตะวันออกเฉียงเหนือสุดขั่วของไซบีเรีย อ่าวแห่งนี้มีพื้นที่อยู่ที่ 200,000 ตารางกิโลเมตร รวมทั้งมีแม่น้ำหลายสายไหลลงสู่อ่าวนี้ อาทิ แม่น้ำอะนาดีร์ เป็นต้น
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี
คำอธิษฐานด้วยน้ำตา

| "คำอธิษฐานด้วยน้ำตา"> เพลงโดยจารุวัฒน์ เชี่ยวอร่าม.จากอัลบั้มThe Star 8 |
| --- | --- |
วางจำหน่าย: 14 พฤษภาคม พ.ศ. 2555
แนวเพลง: ป็อป, อาร์แอนด์บี
ความยาว: 3:36 (ซิงเกิล)  5:06 (มิวสิกวิดีโอ)
ค่ายเพลง: เอ็กแซ็กท์ แกรมมี่
ผู้ประพันธ์เพลง: นาโต้ (เนื้อร้อง)  kitty (ทำนอง)
 
มิวสิกวิดีโอ
"คำอธิษฐานด้วยน้ำตา" ที่ยูทูบ
 
"คำอธิษฐานด้วยน้ำตา" เป็นซิงเกิลแรกของ จารุวัฒน์ เชี่ยวอร่าม หรือ โดม เดอะสตาร์ ประพันธ์เนื้อร้องโดย นาโต้ แต่งทำนองโดย kitty และเรียบเรียงโดย SOUL RHYTHM โดยเพลงนี้ยังถูกรวมในอัลบั้มของเหล่า The Star 8
มิวสิกวิดีโอ

มิวสิกวิดีโอนี้ เผยแพร่ครั้งแรกในวันที่ 14 พฤษภาคม พ.ศ. 2555 ในรายการ 5Live ทางช่อง 5 ถ่ายทำกันที่ หมู่บ้านอารีย์ ซอย 5 มีป้อง-ณวัฒน์ กุลรัตนรักษ์ กับพลอย-รัตนรัตน์ เอื้อทวีกุล เรื่องราวในมิวสิควิดีโอเพลงนี้ เป็นคู่สามีภรรยากัน ป้องกับพลอยเพิ่งแต่งงานกันใหม่ ๆ ป้องทำหน้าที่สามีที่ดีคอยดูแลเทคแคร์พลอยเป็นอย่างดี ต่อมาหญิงสาวมีโรคประจำตัวและจากไปอย่างกระทันหัน ทำให้ชายหนุ่มเศร้าเสียใจ ไม่ว่าเวลาจะผ่านไปกี่ปีก็ยังไม่ลืมความรักในวันเก่า ๆ ที่มีสาว “พลอย” อยู่เคียงข้าง
ต่อมาเมื่อป้องอายุวัย 50 ปี ได้รับเค้กและการ์ดครบรอบวันแต่งงาน ที่พลอยสั่งไว้ให้ล่วงหน้าก่อนตาย พอป้องเปิดอ่านข้อความในการ์ดเท่านั้น ป้องก็ปล่อยน้ำตาไหลพราก ๆ
การตอบรับ

เพลง "คำอธิษฐานด้วยน้ำตา" ได้อันดับ 1 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอร์เพลย์ ประจำวันที่ 28 กรกฎาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2555) | อันดับสูงสุด |
| --- | --- |
อินเท็นซีฟวอท์ชท็อป 20 ชาร์ต เพลงไทยสากล: 1
ซี้ดเอฟเอ็ม ชาร์ตท็อป 20: 12
อีเอฟเอ็ม ชาร์ต 94 ท็อป แอร์เพลย์: 1
95.5 เอฟเอ็ม เวอร์จิ้นฮิตซ์ ชาร์ตท็อป 40: 6
ตำบลแพรกษา

สำหรับความหมายอื่น ดูที่ แพรกษา
| ตำบลแพรกษา |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Phraekkasa
ประเทศ: ไทย
จังหวัด: สมุทรปราการ
อำเภอ: เมืองสมุทรปราการ
ประชากร (2563)
 • ทั้งหมด: 62,453 คน
รหัสไปรษณีย์ : 10280
รหัสภูมิศาสตร์: 110110
 ส่วนหนึ่งของสารานุกรมประเทศไทย
แพรกษา [แพฺรก-กะ-สา] เป็นตำบลหนึ่งในอำเภอเมืองสมุทรปราการ จังหวัดสมุทรปราการ สภาพพื้นที่เป็นที่ราบต่ำน้ำท่วมถึง เดิมเป็นพื้นที่ปลูกข้าว แต่ต่อมาน้ำเค็มท่วมสูงขึ้นทำให้สภาพดินเปลี่ยนไป ประชาชนจึงหันมาเลี้ยงปลาสลิดและกุ้งแทน และในปัจจุบันพื้นที่บางส่วนได้แปรสภาพไปเป็นบ้านจัดสรรและโรงงานอุตสาหกรรม
ที่มาของชื่อ

ตำบลแพรกษาได้ชื่อมาจากคลองแพรกษาซึ่งเป็นคลองที่แยกจากจุดบรรจบระหว่างคลองปากน้ำกับคลองบางปิ้ง ในอดีตชาวบ้านเรียกคลองสายนี้ว่า "คลองแพรกตาสา" ตามชื่อของนายสาซึ่งเป็นชาวบ้านคนหนึ่งในพื้นที่ (คำว่า แพรก แปลว่า "แยก" หรือ "ทางแยกของลำนํ้า") เมื่อมีการจัดตั้งตำบลก็เรียกว่า "ตำบลแพรกตาสา" แต่ต่อมาเสียงได้เพี้ยนเป็น [แพฺรก-กะ-สา] ส่วนรูปเขียนก็เพี้ยนตามโดยมีการสะกดปนกันระหว่าง แพรกกะสา กับ แพรกษา และในที่สุดก็เหลือเพียงรูปเขียน แพรกษา ดังปัจจุบัน
ประวัติ

ชนกลุ่มแรกที่เข้ามาตั้งถิ่นฐานในบริเวณที่เป็นตำบลแพรกษาทุกวันนี้คือชาวมอญที่ย้ายมาจากปทุมธานีและปากลัด (พระประแดง) โดยได้ตั้งบ้านเรือนอยู่ริมคลองแพรกษาบริเวณที่เป็นหมู่ที่ 2, 3 และ 4 ทุกวันนี้ ซึ่งขณะนั้นยังเป็นป่าแสม จาก และชะครามชายเลน เมื่อมีการปฏิรูปการปกครองเป็นแบบมณฑลเทศาภิบาล บริเวณนี้ยังคงเป็นท้องที่หนึ่งของตำบลบางเมืองในช่วงแรก จากนั้นจึงแยกพื้นที่ออกมาตั้งเป็นตำบลใหม่เรียกว่า ตำบลแพรกตาสา ซึ่งในเวลาต่อมาเพี้ยนเป็น ตำบลแพรกษา จนกระทั่งใน พ.ศ. 2538 กระทรวงมหาดไทยได้แยกพื้นที่หมู่บ้าน 5 หมู่ทางตอนเหนือและตะวันออกของตำบลนี้ออกไปตั้งเป็นตำบลแพรกษาใหม่
ในด้านการปกครองส่วนท้องถิ่น ท้องที่ตําบลแพรกษาอยู่ในความดูแลขององค์กรปกครองส่วนท้องถิ่น 2 องค์กร ได้แก่ เทศบาลเมืองแพรกษาและเทศบาลตำบลแพรกษา เทศบาลเมืองแพรกษาเดิมมีฐานะเป็นสภาตําบลแพรกษา ต่อมาได้รับการจัดตั้งเป็นองค์การบริหารส่วนตําบลแพรกษาเมื่อวันที่ 2 มีนาคม พ.ศ. 2538 และได้รับการจัดตั้งเป็นเทศบาลเมือง (โดยไม่ผ่านการเป็นเทศบาลตำบล) เมื่อวันที่ 13 พฤษภาคม พ.ศ. 2563 ส่วนเทศบาลตำบลแพรกษาเดิมมีฐานะเป็นสุขาภิบาลแพรกษา ได้รับการจัดตั้งเป็นเทศบาลตำบลเมื่อวันที่ 25 พฤษภาคม พ.ศ. 2542
ที่ตั้งและอาณาเขต

ตำบลแพรกษาตั้งอยู่ทางทิศตะวันออกของอำเภอเมืองสมุทรปราการ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลบางเมืองและตำบลแพรกษาใหม่ (อำเภอเมืองสมุทรปราการ)
ทิศตะวันออก ติดต่อกับตำบลแพรกษาใหม่ (อำเภอเมืองสมุทรปราการ)
ทิศใต้ ติดต่อกับตำบลบางปูใหม่ (อำเภอเมืองสมุทรปราการ)
ทิศตะวันตก ติดต่อกับตำบลท้ายบ้านใหม่ (อำเภอเมืองสมุทรปราการ)
การแบ่งเขตการปกครอง

ตำบลแพรกษาแบ่งเขตการปกครองออกเป็น 7 หมู่บ้าน ได้แก่
หมู่ที่ 1 บ้านคลองนา อยู่ในเขตเทศบาลเมืองแพรกษาทั้งหมู่
หมู่ที่ 2 บ้านคลองเล้าหมู บางส่วนอยู่ในเขตเทศบาลเมืองแพรกษาและบางส่วนอยู่ในเขตเทศบาลตำบลแพรกษา
หมู่ที่ 3 บ้านพุทธรักษา อยู่ในเขตเทศบาลตำบลแพรกษาทั้งหมู่
หมู่ที่ 4 บ้านคลองหกส่วน หรือ บ้านแพรกจอมทอง บางส่วนอยู่ในเขตเทศบาลเมืองแพรกษาและบางส่วนอยู่ในเขตเทศบาลตำบลแพรกษา
หมู่ที่ 5 บ้านคลองขวาง อยู่ในเขตเทศบาลเมืองแพรกษาทั้งหมู่
หมู่ที่ 6 บ้านคลองสมประสงค์ หรือ บ้านคลองประสงค์ บางส่วนอยู่ในเขตเทศบาลเมืองแพรกษาและบางส่วนอยู่ในเขตเทศบาลตำบลแพรกษา
หมู่ที่ 7 บ้านสุดใจ บางส่วนอยู่ในเขตเทศบาลเมืองแพรกษาและบางส่วนอยู่ในเขตเทศบาลตำบลแพรกษา
การคมนาคม

ถนนสายหลักในพื้นที่ตำบลแพรกษา ได้แก่
ถนนแพรกษา (ทางหลวงท้องถิ่น สป.ถ 16-001)
ถนนสายรองในพื้นที่ตำบล ได้แก่
ซอยแพรกษา 11 (มังกร-นาคดี) และถนนนาคดี-มังกร (ทางหลวงท้องถิ่น สป.ถ 43-001)
ซอยขจรวิทย์
ซอยแพรกษา 14 (นิคมฯ)
เชิงอรรถและอ้างอิง

↑  "รายงานสถิติจำนวนประชากรและบ้าน ประจำปี พ.ศ. 2563 ท้องถิ่นเทศบาลนครสมุทรปราการ". ระบบสถิติทางการทะเบียน กรมการปกครอง. สืบค้นเมื่อ 15 มกราคม 2564. {{cite web}}: ตรวจสอบค่าวันที่ใน: |accessdate= (help)
↑  "รายงานสถิติจำนวนประชากรและบ้าน ประจำปี พ.ศ. 2563 อำเภอเมืองสมุทรปราการ". ระบบสถิติทางการทะเบียน กรมการปกครอง. สืบค้นเมื่อ 15 มกราคม 2564. {{cite web}}: ตรวจสอบค่าวันที่ใน: |accessdate= (help)
↑  สำนักงานราชบัณฑิตยสภา. อ่านอย่างไร และ เขียนอย่างไร ฉบับราชบัณฑิตยสภา. พิมพ์ครั้งที่ 23. กรุงเทพฯ : สำนักงานราชบัณฑิตยสภา, 2561, หน้า 52.
1 2 3  ไทยตำบลดอทคอม. "ตำบลแพรกษา อำเภอเมือง สมุทรปราการ." [ออนไลน์]. เข้าถึงได้จาก: https://www.thaitambon.com/tambon/110110 เก็บถาวร 2020-06-12 ที่ เวย์แบ็กแมชชีน [ม.ป.ป.]. สืบค้น 11 มิถุนายน 2563.
↑  เช่นในประกาศกรมราชโลหกิจ เรื่อง ประกาศบอกล่วงหน้าจะแจกโฉนดสำหรับที่ดิน แขวงเมืองสมุทปราการ พ.ศ. ๒๔๕๖
↑  เช่นในประกาศเก็บเงินอากรสวนจาก จังหวัดสมุทปราการ พ.ศ. ๒๔๖๒
↑  เช่นในประกาศกำหนดการเก็บเงินอากรสวนจาก พ.ศ. ๒๔๖๐
↑  เทศบาลตำบลแพรกษา. "ประวัติเทศบาลตำบลแพรกษา." [ออนไลน์]. เข้าถึงได้จาก: http://praksa.go.th/praksa/content/ประวัติเทศบาล เก็บถาวร 2020-06-12 ที่ เวย์แบ็กแมชชีน [ม.ป.ป.]. สืบค้น 11 มิถุนายน 2563.
1 2  "ประกาศกระทรวงมหาดไทย เรื่อง ตั้งและกำหนดเขตตำบลในท้องที่อำเภอเมืองสมุทรปราการ จังหวัดสมุทรปราการ" (PDF). ราชกิจจานุเบกษา. 112 (90 ง): 27. 9 พฤศจิกายน 2538.
↑  "ประกาศกระทรวงมหาดไทย เรื่อง จัดตั้งองค์การบริหารส่วนตำบล" (PDF). ราชกิจจานุเบกษา. 112 (พิเศษ 6 ง): 1–63. 3 มีนาคม 2538.
↑  "ประกาศกระทรวงมหาดไทย เรื่อง จัดตั้งองค์การบริหารส่วนตำบลแพรกษา อำเภอเมืองสมุทรปราการ จังหวัดสมุทรปราการ เป็นเทศบาลเมืองแพรกษา" (PDF). ราชกิจจานุเบกษา. 137 (พิเศษ 112 ง): 1. 13 พฤษภาคม 2563.
↑  "พระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. ๒๕๔๒" (PDF). ราชกิจจานุเบกษา. 116 (9 ก): 1–4. 24 กุมภาพันธ์ 2542.
↑  เทศบาลเมืองแพรกษา. "สภาพทั่วไป." [ออนไลน์]. เข้าถึงได้จาก: http://www.preaksa-sao.go.th/general1.php%5Bลิงก์เสีย%5D [ม.ป.ป.]. สืบค้น 11 มิถุนายน 2563.
| ด ค กตำบลในจังหวัดสมุทรปราการ |
| --- | --- | --- |
| อำเภอบางบ่อ |  คลองด่าน  คลองนิยมยาตรา  คลองสวน  บางบ่อ  บางพลีน้อย  บางเพรียง  บ้านระกาศ  เปร็ง  |  |
| อำเภอบางพลี |  บางแก้ว  บางโฉลง  บางปลา  บางพลีใหญ่  ราชาเทวะ  หนองปรือ  |  |
| อำเภอบางเสาธง |  บางเสาธง  ศีรษะจรเข้น้อย  ศีรษะจรเข้ใหญ่  |  |
| อำเภอพระประแดง |  ตลาด  ทรงคนอง  บางกระสอบ  บางกอบัว  บางกะเจ้า  บางครุ  บางจาก  บางน้ำผึ้ง  บางพึ่ง  บางยอ  บางหญ้าแพรก  บางหัวเสือ  สำโรง  สำโรงกลาง  สำโรงใต้  |  |
| อำเภอพระสมุทรเจดีย์ |  นาเกลือ  ในคลองบางปลากด  บ้านคลองสวน  ปากคลองบางปลากด  แหลมฟ้าผ่า  |  |
| อำเภอเมืองสมุทรปราการ |  ท้ายบ้าน  ท้ายบ้านใหม่  เทพารักษ์  บางด้วน  บางปู  บางปูใหม่  บางโปรง  บางเมือง  บางเมืองใหม่  ปากน้ำ  แพรกษา  แพรกษาใหม่  สำโรงเหนือ  |  |
อนันต์ บุนนาค

| อนันต์ บุนนาค |
| --- | --- |
หน้าปกซีดีอัลบั้ม ขออภัยในความไม่สะดวก
สารนิเทศภูมิหลัง
ชื่อเกิด: อนันต์ บุนนาค
เกิด: 14 เมษายน พ.ศ. 2506 (61 ปี) กรุงเทพมหานคร ประเทศไทย
คู่สมรส: แทมมี่ แอนชูศรี (เลิกรา) ศรีพรรณ ชื่นชมบูรณ์ (2550–ปัจจุบัน)
บุตร: 3 คน
อาชีพ: นักร้อง นักแสดง
ปีที่แสดง: พ.ศ. 2529–ปัจจุบัน
ผลงานเด่น: ฉุย - ความรักของคุณฉุย (2534)  ไอ้แว่น - มนต์รักลูกทุ่ง (2538)
สังกัด: อาร์เอส (2535–2546)
รางวัล
พระสุรัสวดี: นักแสดงประกอบชายยอดเยี่ยม พ.ศ. 2540 – ฝันติดไฟ หัวใจติดดิน
อนันต์ บุนนาค (เกิด 14 เมษายน พ.ศ. 2506) ชื่อเล่น เอ เป็นนักร้องและนักแสดงลูกครึ่งไทย-เยอรมัน มีบุคลิกทะเล้น มีผลงานเพลงป็อปโด่งดังอย่างอัลบั้ม ขออภัยในความไม่สะดวก และ อนันต์ เสนอหน้า ในสังกัดของอาร์เอส ละครโทรทัศน์ชุด ความรักของคุณฉุย และ มนต์รักลูกทุ่ง ทางช่อง 7 หลังจากนั้นก็มีผลงานเพลงลูกทุ่ง และมีผลงานภาพยนตร์หลายเรื่อง
ชีวิตส่วนตัว

อนันต์เคยแต่งงานกับ แทมมี่ แอนชูศรี สาวลูกครึ่งไทย-อเมริกัน มีบุตรด้วยกับ 3 คนคือ  เก็ป, กระทิ และกระแต  โดยใช้ชีวิตคู่อยู่ด้วยกันนานถึง 13 ปี ก่อนจะเลิกรากันไป ปัจจุบันใช้ชีวิตคู่โดยสมรสกับนักแสดงและพิธีกรสาว ศรีพรรณ ชื่นชมบูรณ์ (อ้น) เมื่อวันที่ 28 เมษายน พ.ศ. 2550
ประสบอุบัติเหตุ

เมื่อวันที่ 3 พฤษภาคม 2552 ดาราเจ้าบทบาท "เอ อนันต์ บุนนาค" ประสบอุบัติเหตุรถปิกอัพวีโก้ชนท้ายกับรถบรรทุก 6 ล้อ ในสภาพพังยับเยิน เป็นเหตุทำให้ได้รับบาดเจ็บสาหัส ซี่โครงและขาหัก เลือดออกในช่องปอด และเลือดออกในสมองเล็กน้อย ต้องเข้ารับการผ่าตัดใส่เหล็กดาม ซึ่งเหตุดังกล่าว เอ อนันต์ ต้องใช้เวลาพักฟื้นและกายภาพบำบัดอยู่นานหลายปี กว่าจะพร้อมกลับมาทำงานในวงการได้ปกติ
ผลงานการแสดง > ละครสั้น

แดนสนธยา ตอน หน้ากาก ช่อง 9 (2532)
ตะกายดาว ตอน ชีพจรลงดาว ช่อง 9 (2533)
ตะกายดาว ตอน ลาดาว ช่อง 9 (2533)
คู่ทรหด ตอน ชาติชาย เชี่ยวน้อย ช่อง 5 (2534) รับบท ชาติชาย เชี่ยวน้อย
คู่ทรหด ตอน หมัด สุขสาลี ช่อง 5 (2534) รับบท หมัด สุขสาลี
ปากกาทอง ตอน เมื่อข้าพเจ้าหนีเมีย ช่อง 7 (2535)
ผลงานการแสดง > ภาพยนตร์

วันแห่งความรัก (2529) รับบท พิธี
วัยร็อคเพลงร้อน (2529) รับบท แหลม
รักปอนปอน (2530)
เท่ แต่ห้าแต้ม (2531) รับบท เจ้าของมหาวิทยาลัย
ผิดฝาไม่ผิดตัว (2531)
ยิ้มให้กันดีกว่า (2531) รับบท วัฒน์
ห้าวเล็ก ๆ (2532) รับบท ภัทร
อีลุ่ยฉุยแฉก (2532)
วิมานมะพร้าว (2534) รับบท ทรงเดช
อ้อนกะล่อนเต็มสูตร (2535) รับบท เอ
18-80 เพื่อนซี้ไม่มีซั้ว (2540) รับบท ปู่
ฝันติดไฟ หัวใจติดดิน (2540) รับบท หนึ่ง
พันธุ์ร็อคหน้าย่น (2546) รับบท นิค สแตนเลส (กีตาร์)
มิสควีน (ฉันรักนาย ผู้ชายมีองค์) (2546)
Sexphone คลื่นเหงา สาวข้างบ้าน (2546) รับบท ดีเจ แมน
มือปืนเก๋าเจ๋ง (2548) รับบท สง
เสือคาบดาบ (2548) รับบท เคราแดง
ผีเสื้อสมุทร (2549) รับบท กิตติ
ผีไม้จิ้มฟัน (2550) รับบท เอก (อดีต)
เฟรนด์ชิพ เธอกับฉัน (2551) รับบท ทองก้อน (ครูสอนลีลาศ)
นักวิทยาศาสตร์ในแบงค์ (2555)
ความลับนางมารร้าย (2557) รับบท พ่อของบุษบา
ผลงานการแสดง > มิวสิกวิดีโอ

เมื่อรักมาทักทาย ศิลปิน คนกันเอง (2530)
ผลงานอื่น > พิธีกรรายการ

ช็อคเกม
พร 3 ประการ
7 สี คอนเสิร์ต
มิดไนท์ชะชะช่า
ผลงานอื่น > หนังสือ

Memmory Song Book Vol.1
Memmory Song Book Vol.4
Retro Love Song
ผลงานเพลง > อัลบั้ม  ขออภัยในความไม่สะดวก (​ตุลาคม 2535 - ยอดขายเกิน 1 ล้านชุด)

1. หลงตัวเอง
2. ล้างใจ
3.เพราะเธอแท้ๆ
4.คนหล่อ
5.อนอัว
6. ขออภัยในความไม่สะดวก
7. อะไรก็ได้
8. ขอแรง
9.จะรักกับผมได้หรือเปล่า
10. ทิ้งกัน...น่าดู
11.คนซบไหล่
12.ขออภัยในความไม่สะดวก (อีกที)
ผลงานเพลง > อัลบั้ม  อนันต์ เสนอหน้า (5 มกราคม 2537)

1. เสนอหน้า
2. เธอไม่ใช่คนเดิม
3. สงสารเถอะ
4. เฮี้ยน
5. คิดดูใหม่
6. อะไรเอ่ย
7.อย่าลังเล
8.ตาเป็นมัน
9.พอแล้ว
10.นกตลอด
อัลบั้มรวมเพลง

The Best Of อนันต์ (2539)
Save Hits อนันต์ (2540)
Big Bonus อนันต์ (2541)
The Best Of อนันต์ (มกราคม 2544)
25 Best Of อนันต์ (มกราคม 2549)
RS Best Collection อนันต์ (สิงหาคม 2554)
อัลบั้มร่วมกับศิลปินคนอื่น

อาร์เอส คาราโอเกะ (2535-2537)
รวมฮิตดาวแดง (2536-2537)
Gold 1993 (2536)
Gold 1994 (2537)
Dance Fever (2537)
RS HOT MIX 1-2 (2538)
15 ปี อาร์เอส โปรโมชั่น (2539)
The Best Of มนต์รักลูกทุ่ง (2539)
The Best Of รวมเพลงละคร (2539)
The Best Of RS UNPLUGGED ดนตรีนอกเวลา (2539)
RS Karaoke Hot Single (2539)
อาร์เอส เบสท์ ฮิต (2539)
Love Album (2540)
RS Save hits (2540)
Save hits มนต์รักลูกทุ่ง (2540)
Big Bonus Big Jam (2541)
Big Bonus มนต์รักลูกทุ่ง (2541)
T.V. Hits Vol.2 (4 เมษายน 2543)
2544 รวมเพลงประกอบละคร โลกทั้งใบให้นายคนเดียว-ผมมากับพระ-อาญารัก-ระเริงไฟ (2544)
Drama-o-ke (2545)
Best hits Karaoke (2546)
Soundtrack Mania (ตุลาคม 2546)
Hits Hunter (2546)
Joe By Night (10 มิถุนายน 2547)
Best Soundtrack 2004 (2547)
Golden Hits 1990 - 1999 (มิถุนายน 2548)
ลืมได้ไง (กุมภาพันธ์ 2549)
25 Best of Fun (มีนาคม 2549)
25 Best of Number 1 (มีนาคม 2549)
25 Best of Soundtrack (กันยายน 2549)
Acoustic Most Wanted (มีนาคม 2550)
อดีตรักวัยเรียน (พฤษภาคม 2550)
Love History (มีนาคม 2551)
Love Retro (2551)
คอ Song Best (2552)
Love Retro 2 (มีนาคม 2552)
Best Memory (2552)
คอ Song love (กรกฎาคม 2552)
Love Replay (2552)
คอ Song hit (กรกฎาคม 2552)
Love Memory (กรกฎาคม 2552)
Play Back (2552)
Eternal Dance (2552)
Gold 1993-1994 (2552)
Hits Replay (สิงหาคม 2552)
Time Machine 1993-1994 (สิงหาคม 2552)
Time Machine Project มนต์รักลูกทุ่ง (กันยายน 2552)
Gold 1995-1996 (2552)
Song Hits (2552)
Best Acoustica (2552)
Best Of Time Machine (ธันวาคม 2553)
50 First Dates (2553)
Love 1990-1999 (มกราคม 2554)
RS Best Collection Love Acoustic (กรกฎาคม 2554)
ความรัก ความหวัง กำลังใจ (สิงหาคม 2554)
เพลงหวานเมื่อวันวาน (สิงหาคม 2554)
Hitz Forever (ธันวาคม 2554)
RS Hot Forever (ธันวาคม 2554)
Acoustic In Love (กุมภาพันธ์ 2555)
Hitz สุดแรงเกิด (กุมภาพันธ์ 2555)
Good Old Day 2 (เมษายน 2555)
Love Gallery (พฤษภาคม 2555)
Best Retro (กรกฎาคม 2555)
Best Retro เท้าไฟ (สิงหาคม 2555)
Jumbo Karaoke Best of Love (สิงหาคม 2555)
คู่ฮิต (กันยายน 2555)
ซุปตาร์ ปาร์ตี้ (ตุลาคม 2555)
Double Hitz (พฤศจิกายน 2555)
หัวใจปลายปากกา เราสามคน (พฤศจิกายน 2555)
หัวใจปลายปากกา รอยร้าว (กุมภาพันธ์ 2556)
มนต์รักลูกทุ่ง (กุมภาพันธ์ 2556)
ห่วงใยเหลือเกิน (กุมภาพันธ์ 2556)
Retro Festival ล้างใจ (มีนาคม 2556)
50 เพลงดัง หนัง-ละคร ชุด 2 (พฤษภาคม 2556)
RS Best Classic รักเธอเป็นวันสุดท้าย (มิถุนายน 2556)
Good Old Day คืนสู่เหย้า (กรกฎาคม 2556)
ติดดินกินใจ 2 (สิงหาคม 2556)
RS Love Classic อยากให้รู้ใจ (ตุลาคม 2556)
50 Hit Story (มกราคม 2557)
มหกรรม มันยกร่อง (2557)
We Love Acoustic (กุมภาพันธ์ 2557)
50 Hit Story ดังข้ามยุค (มีนาคม 2557)
หญิงรักจริง ชายรักโจ๊ะ (มีนาคม 2557)
Retro Party เพลงมันส์ Non-stop (มีนาคม 2557)
Big Battle (เมษายน 2557)
Hit man (พฤษภาคม 2557)
50 Hit Story ดังไม่เลิก (พฤษภาคม 2557)
50 Hit Story ฮิตข้ามยุด (สิงหาคม 2557)
Man Hitstory (กันยายน 2558)
Fun Unlimited (กันยายน 2558)
คอนเสิร์ต

คอนเสิร์ต ลอยกระทงโต้รุ่ง (9 พฤศจิกายน 2535)
คอนเสิร์ต อนันต์ โลกดนตรี (15 พฤศจิกายน 2535 - 27 มีนาคม 2537)
คอนเสิร์ต RS. Star Club Meeting Concert (8 มกราคม 2537)
คอนเสิร์ต อนันต์ Funny Land Concert แบบเสนอหน้าตาเป็นมัน (21 พฤษภาคม 2537)
คอนเสิร์ต อันปลั๊ก ดนตรีนอกเวลา (28 พฤษภาคม 2537)
คอนเสิร์ต Meeting Concert ตอน บุกเกาะอลเวง ร้องเพลงหน้าบาน (22 ตุลาคม 2537)
คอนเสิร์ต Meeting Concert ตอน นอกเครื่องแบบ...ซ่า (7 ตุลาคม 2538)
คอนเสิร์ต Talk in concert The Parttime-Machine (2546)
คอนเสิร์ต เวทีนี้ยังมีพี่เลี้ยง (รับเชิญ) (23 กรกฎาคม 2547)
คอนเสิร์ต ความหลัง...ครั้งใหม่ (28 มิถุนายน 2549)
เรื่องจริงเรื่องสุดท้าย

| "เรื่องจริงเรื่องสุดท้าย" |
| --- | --- |

เพลงโดยจารุวัฒน์ เชี่ยวอร่าม
วางจำหน่าย: 21 มิถุนายน พ.ศ. 2556
แนวเพลง: อาร์แอนด์บี
ความยาว: 4:32
ค่ายเพลง: เอ็กแซ็กท์ แกรมมี่
ผู้ประพันธ์เพลง: หทัย แสงวิจิตร (เนื้อร้อง) พณวรรธน์ พงศ์ภักดีบริบาล (ทำนอง)

มิวสิกวิดีโอ
"เรื่องจริงเรื่องสุดท้าย" ที่ยูทูบ
 
"เรื่องจริงเรื่องสุดท้าย" เป็นซิงเกิลของ จารุวัฒน์ เชี่ยวอร่าม หรือ โดม เดอะสตาร์ ประพันธ์เนื้อร้องโดย หทัย แสงวิจิตร แต่งทำนองโดย พณวรรธน์ พงศ์ภักดีบริบาล และเรียบเรียงโดย จู่โจม
มิวสิกวีดิโอนี้มี โป๊ป-ธนวรรธน์ วรรธนะภูติ และ แพร-พิชชาภา พันธุมจินดา ถ่ายทำกันที่รีสอร์ทหินสวยน้ำใจ จ.ระยอง ผกก.ประเดิมถ่ายช็อตหวานในอดีตที่โป๊ปกับแพรเพิ่งคบกันใหม่ๆ งานนี้ทั้งคู่เล่นหยอกล้อกันไปมาได้สวีทหวานสุดๆ ก่อนจะมาถึงช็อตดราม่า ที่โป๊ปรู้เรื่องว่าแพรแอบนอกใจ แต่แพรก็ยังแกล้งมาทำดีคอยดูแลโป๊ป ทั้งๆ ที่ในใจแพรไม่มีโป๊ปเลยสักนิด พออยู่คนเดียวโป๊ปเลยทนไม่ไหว ระเบิดอารมณ์ร้องไห้ฟูมฟายเพราะความเสียใจ โป๊ปตีบทแตกกระจุย ทำเอาโดมที่มารอถ่ายเส้นร้องดูแล้วอินตามไปด้วย
การตอบรับ > ชาร์ต

| ชาร์ต (พ> ศ. 2556) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ มิวสิก ซอง ชาร์ตท็อป 100: 45
จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 5: 4
ทะเลเบริง

ทะเลเบริงในมหาสมุทรแปซิฟิกเหนือ
ทะเลเบริง (รัสเซีย: Берингово мо́ре; อังกฤษ: Bering Sea) ตั้งอยู่ทางมหาสมุทรแปซิฟิก อยู่ทางใต้ช่องแคบเบริงที่กั้นระหว่างประเทศรัสเซียและสหรัฐอเมริกา ทางใต้มีหมู่เกาะคอมมานเดอร์กั้นระหว่างทะเลกับมหาสมุทรแปซิฟิค
ทะเลเบริงมีความลึกมากเพราะใต้ทะเลมีหุบเหว ทะเลแห่งนี้มีความลึกโดยเฉลี่ย 1,600 เมตร จุดที่ลึกที่สุดมีความลึก 4,151 เมตร แม่น้ำสายสำคัญที่ไหลลงสู่ทะเลแห่งนี้คือแม่น้ำอะนาดีร์ ที่ทะเลแห่งนี้เป็นแหล่งการประมงหลากหลายชนิด เช่น ปลาในตระกูลปลาแซลมอน ปลาในตระกูลปลาซาร์ดีน และปูอะแลสกา
สินค้าฟุ่มเฟือย

เมอร์เซเดส-เบนซ์
สินค้าฟุ่มเฟือย (อังกฤษ: luxury goods) ในทางเศรษฐกิจ หมายถึงสินค้าที่อุปสงค์สูงเกินกว่าอัตราส่วนของรายได้ที่เพิ่มขึ้น ซึ่งตรงกันข้ามกับ “สินค้าจำเป็น” (necessity goods) ที่อุปสงค์เพิ่มขึ้นในอัตราส่วนที่ต่ำกว่ารายได้ที่เพิ่มขึ้น
กล่าวกันว่า “สินค้าฟุ่มเฟือย” เป็นสิ่งที่มีความยืดหยุ่นของอุปสงค์ต่อรายได้ (Income elasticity of demand) สูง: เมื่อผู้คนมีฐานะร่ำรวยขึ้นก็จะซื้อสินค้าฟุ่มเฟือยมากขึ้นเป็นลำดับ ซึ่งก็หมายความว่าถ้ารายได้ตกความต้องการก็จะลดตามลงไปด้วย แต่ความสัมพันธ์ระหว่างความยืดหยุ่นของอุปสงค์ต่อรายได้มิได้เป็นความสัมพันธ์ที่คงที่เมื่อเทียบกับรายได้ และอาจจะเปลี่ยนแปลงตามแต่ระดับของรายได้ ซึ่งหมายความว่า “สินค้าฟุ่มเฟือย” อาจจะกลายมาเป็น “สินค้าปกติ” (normal goods) หรือ “สินค้าด้อยคุณภาพ” (inferior goods) ขึ้นอยู่กับระดับของรายได้ ตัวอย่างเช่นผู้ที่มีฐานะดีหยุดซื้อรถยนต์ชั้นหรูสำหรับการสะสม และหันมาสะสมเครื่องบินแทนที่ ในกรณีนี้รถยนต์ชั้นหรูก็กลายมาเป็น “สินค้าด้อยคุณภาพ”
โรงเรียนเทพศิรินทร์ นนทบุรี

| โรงเรียนเทพศิรินทร์ นนทบุรี |
| --- | --- |

ที่ตั้ง

เลขที่ 86 หมู่ที่ 2 ถนนบางคูเวียง ตำบลบางคูเวียง อำเภอบางกรวย จังหวัดนนทบุรี 11130
พิกัด: 13°48′49.4″N 100°24′48.8″E﻿ / ﻿13.813722°N 100.413556°E﻿ / 13.813722; 100.413556
ข้อมูล
ชื่อเดิม: โรงเรียนวัฒนโชติศรีบุญญาคม
ประเภท: โรงเรียนรัฐบาล
คติพจน์: บาลี: น สิยา โลกวฑฺฒโน (ไม่ควรเป็นคนรกโลก)
สถาปนา: 20 มีนาคม พ.ศ. 2520 (47 ปี)
เขตการศึกษา: เขตพื้นที่การศึกษามัธยมศึกษานนทบุรี
หน่วยงานกำกับ: สำนักงานคณะกรรมการการศึกษาขั้นพื้นฐาน
รหัส: 1012230155
ผู้อำนวยการโรงเรียน: ณัฐธนพงษ์ ทองพลับ
ระดับปีที่จัดการศึกษา: มัธยมศึกษาปีที่ 1–6
เพศ: สหศึกษา
ภาษาที่ใช้เป็นสื่อการสอน:  • ไทย  • อังกฤษ
สี:   เขียว   เหลือง
เพลง:  • "อโหกุมาร"  • "มาร์ชโรงเรียนเทพศิรินทร์ นนทบุรี"
ดอกไม้: รำเพย
เว็บไซต์: www.tsn.ac.th
โรงเรียนเทพศิรินทร์ นนทบุรี เป็นโรงเรียนรัฐบาลในสังกัดสำนักงานเขตพื้นที่การศึกษามัธยมศึกษานนทบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ในหมู่ที่ 2 บ้านคลองขื่อขวาง ตำบลบางคูเวียง อำเภอบางกรวย จังหวัดนนทบุรี โรงเรียนเทพศิรินทร์ นนทบุรี เป็นโรงเรียนสหศึกษา เปิดสอนตั้งแต่ระดับมัธยมศึกษาปีที่ 1 ถึง 6 มีการเรียนการสอนในระบบปกติ, Math Science English Program และ Mini English Program ปัจจุบันเป็นหนึ่งในเครือข่ายโรงเรียนเทพศิรินทร์ 11 แห่ง
ประวัติ

โรงเรียนเทพศิรินทร์ นนทบุรี เดิมมีชื่อว่า โรงเรียนวัฒนโชติศรีบุญญาคม เป็นโรงเรียนมัธยมศึกษาขนาดเล็กประจำตำบลซึ่งชุมชนในท้องถิ่นได้ริเริ่มขอจัดตั้งเมื่อ พ.ศ. 2514 โดยมีร้อยเอก สัญญา จูรัตน์ เป็นประธาน และนายวิจิตร แจ่มใส ผู้ว่าราชการจังหวัดนนทบุรี ให้การสนับสนุน อีกทั้งได้รับความอนุเคราะห์จากพระมหาแสวง โชติปาโล เจ้าอาวาสวัดศรีประวัติ และพระครูนนทศิริวัฒน์ เจ้าอาวาสวัดศรีเรืองบุญ มอบที่ดินของวัดให้สร้างโรงเรียนประมาณ 15 ไร่ ขณะนั้นกรมสามัญศึกษาเห็นว่าโรงเรียนมีเนื้อที่จัดตั้งน้อยเกินไป แต่ชุมชนได้พยายามขอจัดตั้งจนในที่สุดก็ได้รับการอนุมัติให้จัดตั้งได้ในวันที่ 20 มีนาคม พ.ศ. 2520 ชุมชนได้ร่วมกันจัดหาทุนเพื่อสร้างอาคารเรียนและหาซื้ออุปกรณ์การเรียนการสอนเป็นเงินจำนวน 191,207 บาท และได้นายเติม โทพิลา ผู้ช่วยอาจารย์ใหญ่โรงเรียนศรีบุณยานนท์ มาดำรงตำแหน่งอาจารย์ใหญ่คนแรกในปีการศึกษา 2522
ต่อมากรมทางหลวงมีโครงการก่อสร้างถนนวงแหวนรอบนอกผ่านโรงเรียนวัฒนโชติศรีบุญญาคม โดยอาคารเรียนอยู่ตรงกลางแนวถนนที่จะตัดผ่านพอดี โรงเรียนจึงต้องหาที่จัดสร้างโรงเรียนขึ้นใหม่ เจ้าอาวาสวัดแพรกได้แนะนำที่วัดกลางสวน (ร้าง) ซึ่งอยู่ห่างจากแนวถนน 40 เมตร และมีผู้เช่าทำกินเดิมอยู่ 8 ราย แต่ทั้งหมดก็ยินยอมยกที่ดินให้โดยไม่คิดค่าตอบแทนใด ๆ ในการรื้อถอนใช้เวลาทั้งสิ้น 1 เดือน โดยได้รับความร่วมมือจากคณะกรรมการศึกษา ผู้อุปการะโรงเรียน และครู–อาจารย์ โดยได้สร้างเป็นอาคารชั่วคราว 2 หลัง และในวันที่ 16 พฤษภาคม พ.ศ. 2524 จึงได้เปิดการเรียนการสอนจนถึงปัจจุบัน
ต่อมาใน พ.ศ. 2532 นายประสงค์ ท่าพริก อาจารย์ใหญ่โรงเรียนอดุลศาสนกิจศึกษา รักษาการในตำแหน่งอาจารย์ใหญ่โรงเรียนวัฒนโชติศรีบุญญาคม ได้ดำเนินการขอเปลี่ยนชื่อโรงเรียนวัฒนโชติศรีบุญญาคมเป็น โรงเรียนเทพศิรินทร์ นนทบุรี โดยได้รับความยินยอมและสนับสนุนอย่างดีจากโรงเรียนเทพศิรินทร์ ชุมชน คณะกรรมการศึกษา ครู-อาจารย์ และสมาคมนักเรียนเก่าเทพศิรินทร์ ในพระบรมราชูปถัมภ์ จนเมื่อวันที่ 19 มกราคม พ.ศ. 2536 กระทรวงศึกษาธิการจึงได้อนุมัติให้เปลี่ยนชื่อโรงเรียนดังกล่าว
อาคารและสถานที่ > สถานที่

เรือนรำเพย
ศาลาหลวงพ่อวัดกลางสวน
พระราชานุสาวรีย์สมเด็จพระเทพศิรินทราบรมราชินี
สนามกีฬาหญ้าเทียม
โดมสุขศรีการประชาร่วมใจ
ลานกีฬาโมลยานุสรณ์
โรงอาหาร
โรงฝึกงาน
สระบัว
อาคารและสถานที่ > อาคาร

อาคารวัฒนโชติศรีบุญญาคม (อาคาร 1) อาคาร 3 ชั้น
ชั้น 1 : ห้องเรียน, ห้องเทพเป็นหนึ่ง, ร้านถ่ายเอกสาร, สหกรณ์
ชั้น 2 : ห้องพักครูกลุ่มสาระการเรียนรู้ศิลปะ, ห้องเรียน
ชั้น 3 : ห้องดนตรีไทย, ห้องดนตรีสากล, ห้องนาฏศิลป์, ห้องพักครูกลุ่มสาระการเรียนรู้ศิลปะ, ห้องเรียน
อาคารนนทศิริวัฒน์ (อาคาร 2) อาคาร 5 ชั้น
ชั้น 1 : ห้องสำนักงานผู้อำนวยการ, ห้องกลุ่มบริหารงบประมาณและแผน, ห้องกลุ่มบริหารวิชาการ, ห้องสุขศรีการ, ห้องพัสดุ, ห้องประชุม 72 พรรษาฯ, ห้องทะเบียน และ สำนักงานโครงการห้องเรียนพิเศษ
ชั้น 2 : ห้องสมุด, ห้องสมุดMEP&MSEP และ ห้องปฏิบัติการวิทยาศาสตร์
ชั้น 3 : ศูนย์เทคโนโลยีและสารสนเทศโมลยานุสรณ์, ห้องคอมพิวเตอร์, ห้องพักครูฝ่ายเทคโนโลยีและสารสนเทศ, ห้องชุมนุม dek-com และ ห้องปฏิบัติการวิทยาศาสตร์ (ชีววิทยา)
ชั้น 4 : ห้องเรียน, ห้องพักครูกลุ่มสาระการเรียนรู้คณิตศาสตร์ และ ห้องปฏิบัติการวิทยาศาสตร์ (ฟิสิกส์)
ชั้น 5 : ห้องเรียนพิเศษชั้นมัธยมตอนปลาย ม.4-6, ห้องพักครูกลุ่มสาระการเรียนรู้คณิตศาสตร์, ห้องศูนย์การเรียนรู้คณิตศาสตร์ และ ห้องปฏิบัติการวิทยาศาสตร์ (เคมี)
หน้าอาคาร : ลานม้าหินอ่อน
อาคารอัจฉริยะประสิทธิ์ (อาคาร 3) อาคาร 5 ชั้น
ชั้น 1 : ห้องประชาสัมพันธ์, ห้องแผนงาน และ ห้องแนะแนว
ชั้น 2 : ห้องเรียน และ ห้องปฏิบัติการวิทยาศาสตร์
ชั้น 3 : ห้องเรียน และ ห้องพักครูกลุ่มสาระการเรียนรู้วิทยาศาสตร์
ชั้น 4 : ห้องเรียน และ ห้องปฏิบัติการวิทยาศาสตร์
ชั้น 5 : ห้องเรียน และ ห้องปฏิบัติการวิทยาศาสตร์
อาคารเฉลิมพระเกียรติฉลองสิริราชสมบัติครบ ๖๐ ปี (อาคาร 4) อาคาร 4 ชั้น
ชั้น 1 : ศูนย์ภาษาฝรั่งเศส, ห้องเทคโนโลยี, ห้องพักครูกลุ่มสาระการเรียนรู้สุขศึกษาและพลศึกษา, ห้องพักครูกลุ่มสาระการงานอาชีพ, ห้องคณะกรรมการบริหารนักเรียน และ ห้อง To be number one
ชั้น 2 : ห้องเรียน, ห้องพักครูกลุ่มสาระการเรียนรู้สังคมศึกษา ศาสนา และวัฒนธรรม และ ห้องคอมพิวเตอร์
ชั้น 3 : ห้องเรียน และ ศูนย์อาเซียน
ชั้น 4 : ห้องเรียน และ ห้องจริยธรรม
หลังอาคาร : โรงฝึกงานการงานอาชีพ
อาคารเฉลิมพระเกียรติ ๗ รอบ พระชนมพรรษา (อาคาร 5) อาคาร 7 ชั้น
หน้าอาคาร : ลานภมราภิรมย์
ชั้น 1 :  ห้องเพชรรำเพย และ ห้องบริหารทั่วไป
ชั้น 2 : ห้องประชุมกษีรทัศน์  ห้องประชุมธงชัย เย็นประเสริฐ และห้องศูนย์ภาษาจีน
ชั้น 3–7 :  ห้องเรียนชั้นมัธยมศึกษาปีที่ 1–3, ห้องพักครูกลุ่มสาระการเรียนรู้ภาษาไทย, ห้องพักครูกลุ่มสาระการเรียนรู้ภาษาต่างประเทศ
อาคาร6 (อาคาร 6) อาคาร 5 ชั้น
ชั้น 2 : ห้องคอมพิวเตอร์โครงการห้องเรียนพิเศษ
ชั้น 3-5 : ห้องเรียนโครงการห้องเรียนพิเศษ ชั้นมัธยมศึกษาปีที่ตอนต้น  ม.1-3
อาคารโชติปาโล (หอประชุม) อาคาร 2 ชั้น
ชั้น 1 : โรงอาหาร, ห้องอาหารภิรมย์สโมสร
ชั้น 2 : หอประชุม
อาคาร ท่อน้ำไทย 56 ปี
ชั้น 1 ห้องพยาบาล
ชั้น 2-4 ห้องเรียนดาราศาสตร์